hotchpotch/miracl-hf-unified huggingface dataset:
कोस्टा कंकोर्डिया
एमएस "कोस्टा कंकोर्डिया" २००४ में बना एक कंकोर्डिया-श्रेणी का क्रूज़ जहाज़ है जिसका निर्माण फिनकानटीएरी सेनेस्तरी पोनेती यार्ड्स ने इटली में किया था और २००५ से कोस्टा क्रोसियर इसके प्रचालक है। "यूरोपीय देशों के बिच एकता और अखंडता" दर्शाने के उद्देश्य से इसका नामकरण "कंकोर्डिया" रखा गया था।
"कोस्टा कंकोर्डिया" पहला कंकोर्डिया-श्रेणी का क्रूज़ जहाज़ है जिसके पश्च्यात "कोस्टा सीरीना", "कोस्टा पेसेफिका", "कोस्टा फावोलोसा" और "कोस्टा फासिनोसा" की निर्मिती हुई. जब "कोस्टा कंकोर्डिया" और उसकी बहने कार्यरत की गई तब वे "ड्रीम श्रेणी" क्रूज़ जहाजों के निर्माण तक सबसे बड़े जहाज़ थे। १३ जनवरी २०१२ को रात के ९:४५ के करीब कप्तान फ्रांसेस्को शेटिनो की कमान में शांत समुद्र और घटाटोप मौसम के चलते "कोस्टा कंकोर्डिया" टायरहेनियन समुद्र में गिग्लियो द्वीप के निकट चट्टान से टकरा गई। यह रोम की पश्चिमी सीमा से १०० किमी उत्तर-पश्चिम में है। इस टकराव से पतवार की बाएँ ओर ५० मीटर का छेद हो गया जिसके चलते इंजिन कक्ष में तुरंत पानी भर गया और बिजली व पंखो की उर्जा बंद हो गई। भरते पानी के कारण जहाज़ तैरते हुए गिग्लियो द्वीप के पास आ गया जहाँ गिग्लियो पोर्टो गावं से ५०० मीटर दूर यह ज़मीन पर एकतरफा लेट गया। जहाज़ में पानी, उर्जा की पूर्ण क्षति और शांत समुद्र में तट की निकटता के बावजूद जहाज़ छोड़ने का आदेश टकराने से एक घंटे तक नहीं दिया गया। आधे से अधिक जहाज़ का हिस्सा पानी के ऊपर था परन्तु यह जल्द ली डूबने की कगार पे था।
यह ३,२२९ यात्री व १,०२३ कर्मीदल ले जा रहा था जिनमे से ३२ को छोड़ कर सभी बचा लिए गए। मार्च २२, २०१२ तक ३० शव निकाले जा चुके है व दो लोग गुमशुदा व मृत घोषित कर दिए गए है।
स्टार ट्रेक इनटू डार्कनेस
स्टार ट्रेक इनटू डार्कनेस (Star Trek into Darkness) वर्ष २०१३ की अमेरिकी एक्शन एवं गल्प-विज्ञान प्रधान फ़िल्म है जिसका निर्देशन जे.जे. अब्राम्स ने किया है, जिसकी पटकथा संयुक्त रूप से राॅबेर्टो ऑर्की, एलेक्स कर्ट्ज़मैन, और डैमन लिंडेलाॅफ ने लिखी है।  यह स्टार ट्रेक फ़िल्म फ्रेंचाइजी का चौदहवॉं संस्करण है तथा वर्ष २००९ में आई स्टार ट्रेक की अगली कड़ी है, जोकि इस रिबूट श्रंखला की दूसरी फ़िल्म है। फ़िल्म में अभिनेता क्रिस पाईन दुबारा कैप्टन जेम्स टी. किर्क की मुख्य भूमिका में हैं, साथ ही जैंक्री क़्युइन्टो, सायमन पेग, कार्ल अर्बन, ज़ोई सल्डाना, जाॅन चो, एन्टाॅन येल्चिन, ब्रुस ग्रीनवुड, तथा लियोनार्ड निमाॅय विगत फ़िल्म के बाद पुनः अपनी भूमिका निभा रहे हैं। वहीं अभिनेता बेनेडिक्ट कम्बरबैच, एलिस ईव एवं पीटर वेलर फ़िल्म की प्रमुख भूमिका में हैं। यह निमाॅय की अंतिम फ़िल्म है जिन्होंने फ़िल्म के किरदार स्पाॅक की अदायगी की थी, उनका वर्ष 2015 में आकस्मिक निधन हो गया। फ़िल्म का कालक्रम 23वीं शताब्दी पर आधारित है, जहाँ किर्क और युएसएस इंटरप्राइजेज के दल को क्लिंगन के गृहराज्य पूर्व स्टारफ्लीट के सदस्य जाॅन हैरिसन की मांग पर भेजा जाता है जोकि बाद में आतंकवादी निकलता है।
स्टार ट्रेक की प्रदर्शनी के बाद, अब्राम्स, बर्क, लिंडेलाॅफ, कर्ट्ज़मैन, तथा ऑर्की इसके सिक़्विल को एकमत हुए थे। फ़िल्मांकन का आरंभ जनवरी २०१२ से किया गया। फ़िल्म इनटू डार्कनेस के विजुअल इफैक्टस को प्राथमिक तौर से रचने के लिए इंडस्ट्रियल लाईट एंड मैजिक द्वारा सेवा ली गई है। फिर फ़िल्म को पोस्ट-प्रोडक्शन के मध्याह्न ही इसे 3डी में ढाला गया।
फ़िल्म स्टार ट्रेक इनटू डार्कनेस को अप्रैल २३, २०१३ में ऑस्ट्रेलिया के सिडनी स्थित इवेंट सिनेमा में प्रदर्शित किया गया, और मई ९ से ऑस्ट्रेलिया, न्यूजीलैंड, युनाइटेड किंगडम; यूरोप तथा पेरू, के साथ अन्य देशों में इसे जारी किया गया। संयुक्त राष्ट्र तथा कनाडा में यह फ़िल्म मई १७ को प्रदर्शित हुई, जिसे पहले दिन को ही आईमैक्स सिनेमा से ओपनिंग दी गई।
इनटू डार्कनेस व्यावसायिक रूप में कामयाब होने साथ-साथ आलोचकों की प्रशंसनीय समीक्षा पाने में भी सफल रही। वहीं बतौर स्टार ट्रेक फ्रेंचाइजी में यह $४६७ करोड़ से अधिक का व्यवसाय भी किया। ८६वें अकादमी पुरस्कारों में, फ़िल्म सर्वश्रेष्ठ विजुअल इफैक्टस के लिए भी नामांकित रही। वर्ष २०१६ में इसकी तीसरी कड़ी स्टार ट्रेक बियोन्ड को भी जारी किया गया।  क्रिस हेम्सवर्थ एवं जेनिफर माॅरिसन, आर्काईव फुटेज में रिकाॅर्डेड जाॅर्ज किर्क एवं विनोना किर्क की भूमिका में।
शब्दशक्ति
शब्दवृत्ति या शब्दशक्ति (अथवा शब्द शक्ति अथवा शब्द-शक्ति) अर्थात शब्दों की शक्ति। हिन्दी व्याकरण में किसी वाक्य के भाव को समझने के लिए प्रयुक्त अर्थ को शब्द शक्ति कहा जाता है। कुछ वाक्य ऐसे होते हैं जिनके अर्थ सभी लोगों के लिए समान होते हैं लेकिन कुछ वाक्य ऐसे होते हैं जिनका अर्थ प्रत्येक व्यक्ति अपनी परिस्थितियों के अनुसार लेता है। इसी आधार पर उस वाक्य में प्रयुक्त शब्दों के प्रकार, शक्ति और व्यापकता के आधार पर उसे विभिन्न प्रकार से विभक्त किया जाता है।
शब्द का अर्थ बोध कराने वाली शक्ति ही शब्दशक्ति कहलाती है। यह शब्द, "शब्द" और "शक्ति" के समन्वय से बना है अर्थात शब्दशक्ति का समास विग्रह करने पर इसका तात्पर्य शब्द की शक्ति बताने से होता है। हिन्दी व्याकरण में शब्दशक्ति तीन प्रकार की होती है:
वे वाक्य जिनका साधारण शाब्दिक अर्थ और भावार्थ समान हो तो उसे अभिधा शब्द शक्ति कहते हैं। इसमें सभी पाठकों अथवा वाचकों अथवा श्रोताओं के लिए वाक्य अथवा वाक्यांश का अर्थ समान होता है। इसमें उत्पन्न भाव को वाच्यार्थ कहा जाता है।
यहाँ वाक्य का साधारण अर्थ और भावार्थ भिन्न होता है। जिस वाक्य का सामान्य अर्थ कोई महत्व रखे अथवा नहीं लेकिन वह वाक्य किसी संज्ञा अथवा सर्वनाम की विशेषता प्रकट करने के लिए प्रयुक्त होता है। सामान्य शब्दों में यह शब्द शक्ति वहाँ प्रयुक्त होती है जहाँ वाक्य का लक्षण बताया जाता है। यहाँ उत्पन्न भाव को लक्ष्यार्थ कहा जाता है।
व्यंजना शब्द शक्ति वहाँ प्रयुक्त होती है जहाँ वाक्य तो साधारण होता है लेकिन उसका प्रत्येक पाठक अथवा श्रोता के लिए अपना-अपना भिन्न अर्थ होता है। इससे उत्पन्न भाव को व्यंग्यार्थ कहा जाता है।
यह आवश्यक नहीं की एक वाक्य अथवा वाक्यांश में एक ही शब्द शक्ति का उपयोग हुआ है। कभी-कभी एक ही वाक्य में कई शब्द शक्तियाँ प्रयुक्त की जाती हैं। शब्द शक्ति सम्पूर्ण
द रुइन्स ऑफ़ होलीरूड चैपल
द रुइन्स ऑफ़ होलीरूड चैपल (; ) फ़्रांसीसी चित्रकार लुई डेगुए द्वारा 1824 में निर्मित होलीरूड ऐबी की तैल चित्रकारी है। इस चित्रकारी का आकार 211 × 256.3 वर्ग सेमी (83.1 × 100.9 वर्ग इंच) है और लिवरपूल, इंग्लैंड में वॉकर आर्ट गैलरी में प्रदर्शित की गई है। इस संग्राहलय ने इसे 1864 में प्राप्त किया।
होलीरूड ऐबी, होलिरूड महल के निकट स्थित है जिसका निर्माण जेम्स चतुर्थ ने 1501 में करवाया था, जो एडिनबरा, स्कॉटलैण्ड में स्थित है, जो ब्रिटेन की राजशाही का आधिकारिक निवास स्थान बन गया था।
नाटकों के लिए मंच डिजाइनर का कार्य करने वाले डेगुए प्रकाश एवं छाया की विषमता तथा त्रिविम प्रदर्श से आकृष्ठ थे। हालाँकि यह ज्ञात नहीं है कि डेगुए व्यक्तिगत रूप से ऐबी में गये थे लेकिन 1824 के आसपास पेरिस में उन्होंने कई अन्य त्रिविम प्रदर्शों सहित होलीरूड ऐबी के त्रिविम प्रदर्श का निर्माण एवं प्रदर्शन किया था। यह त्रिविम प्रदर्श माप में चौड़ा था।
डेगुए को वास्तविक-जीवन के खण्डहरों ने प्रभावित किया और उन्होंने होलीरूड एबी के खण्डहरों को प्रेरणास्रोत मानते हुए समान शीर्षक के साथ दो चित्रकारियाँ (पेंटिंग्स) की। डेगुए ऐबी खण्डहर के आन्तरिक में प्रकाश कैसे टकराता है, उसका अध्ययन करके, उसके त्रिविम प्रदर्श की नकल करने में सक्षम थे।
इस चित्रकारी में एक चाँदनी रात को होलीरूड ऐबी के खंडहर को दिखाया गया है, जो उस समय ऐबी के पर्यटकों के लिए लोकप्रिय आकर्षण (वास्तविक जीवन में) का केन्द्र था। खंडहर का दृष्टिकोण और पैमाना दीवारों को कैनवास पर उतारते समय थोड़ा परिवर्तित हो गया।
त्रिविम प्रदर्श
त्रिविम प्रदर्श अर्थात त्रिविम मे प्रदर्शित। इसे अंग्रेजी में डायरॉमा (Diorama) कहते हैं। त्रिविम प्रदर्श किसी चित्र अथवा किसी प्रकार की प्रदर्शनी को त्रिविम होने का सूचक है।
जेलेप ला
जेलेप ला हिमालय का एक पहाड़ी दर्रा है जो भारत के सिक्किम राज्य को दक्षिण तिब्बत में चुम्बी घाटी को जोड़ता है। अंतरराष्ट्रीय सीमा की भारतीय तरफ़ इस दर्रे के चरणों में प्रसिद्ध मेनमेचो झील स्थित है।
ध्यान दें कि 'ला' शब्द तिब्बती भाषा में 'दर्रे' का अर्थ रखता है। क़ायदे से इस दर्रे को 'जेलेप दर्रा' या 'जेलेप ला' कहना चाहिये। इसे 'जेलेप ला दर्रा' कहना 'दर्रे' शब्द को दोहराने जैसा है, लेकिन यह प्रयोग फिर भी प्रचलित है।
मकोतो कोबायाशी (ओलंपिक)
मकोतो कोबायाशी नागानो, जापान में आयोजित पैरालिम्पिक्स और 1998 के शीतकालीन ओलंपिक खेलों के लिए आयोजन समिति के अध्यक्ष के रूप में सेवा चुके हैं।
लिपुलेख ला
लिपुलेख ला (Lipulekh Pass) या लिपुलेख दर्रा या लिपुलेक भञ्ज्याङ हिमालय का एक पहाड़ी दर्रा है। यह भारत के उत्तराखण्ड राज्य के पिथौरागढ़ ज़िले और चीन द्वारा नियंत्रित तिब्बत के न्गारी विभाग के बीच हिमालय में स्थित है। यह भारत के कुमाऊँ क्षेत्र को तिब्बत के बालाकोट (पुरंग) शहर से जोड़ता है। यह प्राचीनकाल से व्यापारियों और तीर्थयात्रियों द्वारा भारत और तिब्बत के बीच आने-जाने के लिये प्रयोग किया जा रहा है। यह दर्रा भारत से कैलाश पर्वत व मानसरोवर जाने वाले यात्रियों द्वारा विशेष रूप से इस्तेमाल होता है। यह नेपाल की सीमा के समीप भी स्थित है और नेपाल इस क्षेत्र को अपना होने का दावा करता है। नेपाल के अनुसार यह दार्चुला ज़िले की ब्यास गाँउपालिका में है।
ध्यान दें कि 'ला' शब्द तिब्बती भाषा में 'दर्रे' का अर्थ रखता है। क़ायदे से इस दर्रे को 'लिपुलेख दर्रा' या 'लिपुलेख ला' कहना चाहिये। इसे 'लिपुलेख ला दर्रा' कहना 'दर्रे' शब्द को दोहराने जैसा है, लेकिन यह प्रयोग फिर भी प्रचलित है।
नेपाल लिपुलेख-धारचूला सड़क का विरोध क्यों कर रहा है?
चूंकि दोनों पक्षों के पास अपने तर्क हैं और मामला दोनों की नेशनल सिक्यूरिटी का है, इसलिए इस विवाद को आपसी बातचीत से सुलझाना ज्यादा बेहतर विकल्प है। दोनों देशों को इस बात का भी ख्याल रखना चाहिए कि कहीं ऐसा ना हो कि दो बिल्लियों के बीच की लड़ाई में बन्दर बाजी मार ले जाये।
मकोतो कोबायाशी (कलाकार)
मकोतो कोबायाशी (जापानी: 小林 まこと) (जन्म 13 मई 1958) एक जापानी मांगा (जापानी कार्टून) कलाकार हैं जिन्हें मुख्यतः उनकी असामान्य ड्राइंग शैली के लिए जाना जाता है। उनकी प्रसिद्ध मांगा कृतियों में से एक व्हाट्स माइकल? है, जो एक जिज्ञासु नारंगी बिल्ली और उसके कई कारनामों का कार्टून है जिसकी अक्सर गारफ़ील्ड के साथ तुलना की जाती है। उनका शीघ्रातिशीघ्र कार्य "ग्रापप्ले थ्री ब्रदर्स" (हिन्दी: तीन भाइयों हाथापाई) है जिसने शोनेन पत्रिका नव मांगा कलाकार पुरस्कार (Shōnen magazine New manga artist award) जीता। वो दो बार कोदांशा मांगा पुरस्कार भी जीत चुके हैं जिनमें से 1981 में "संशिरो ऑफ़ 1, 2" के लिए तथा दूसरा 1981 में व्हाट्स माइकल? के लिए जीता।
पटकाई
पटकाई भारत के पूर्वोत्तर में बर्मा के साथ लगी अंतरराष्ट्रीय सीमावर्ती क्षेत्र पर स्थित पहाड़ी शृंखलाओं का नाम है। इसके पहाड़ों की ऊँचाई हिमालय की तुलना में काफ़ी कम है। पटकाई पहाड़ों में तीन मुख्य शृंखलाएँ शामिल हैं: पटकाई बुम, खसी-गारो-जयंतिया शृंखला और लुशाई पहाड़ियाँ। यह पर्वत भारत के नागालैंड, मणिपुर, मेघालय और मीज़ोरम राज्यों में विस्तृत हैं। पंगसौ दर्रा पटकाई पहाड़ों का सबसे महत्वपूर्ण पहाड़ी दर्रा है और भारत को बर्मा से जोड़ने वाली लेडो रोड इसी दर्रे से निकलती है। भारत-बर्मा सरहद पर खड़ा ३,८२६ मीटर (१२,५५२ फ़ुट) ऊँचा सारामति पर्वत पटकाई पहाड़ों का सबसे बुलन्द शिखर है और यह भारतीय उपमहाद्वीप का सबसे ऊँचा ग़ैर-हिमालियाई पर्वत भी है। ध्यान दें कि भारत-बर्मा सीमा पर इस से ऊँचा ५,८८१ मीटर (१९,२९५ फ़ुट) ऊँचा खाकाबो राज़ी पहाड़ भी खड़ा है लेकिन वह हिमालय पर्वतों की एक उपशृंखला का सदस्य है।
पंगसौ दर्रा
पंगसौ दर्रा या पन सौंग दर्रा पटकाई पहाड़ो में ३,७२७ फ़ुट (१,१३६ मीटर) की ऊँचाई पर स्थित भारत को बर्मा से जोड़ने वाला एक पहाड़ी दर्रा है। यह बर्मा से पश्चिम में असम के मैदानी इलाक़ों तक पहुँचने का सबसे सरल मार्ग है और इतिहासकार अनुमान लगाते हैं कि असम में १३वीं सदी में आकर बसने वाले अहोम लोगों ने इसी दर्रे से भारत में प्रवेश किया था। दर्रे का नाम बर्मा के पंगसौ गाँव पर पड़ा है जो दर्रे से २ किमी पूर्व में बसा हुआ है। भारत को बर्मा से जोड़ने वाली लेडो रोड इसी दर्रे से निकलती है।
फुकरे
फुकरे मृगदीप सिंह लंबा द्वारा निर्देशित एवं पुलकित सम्राट, अली फज़ल, मनजोत सिंह, प्रिया आनन्द, ऋचा चड्ढा एवं विशाखा सिंह द्वारा अभिनीत 2013 की हास्य फ़िल्म है। इसकी कहानी एवं संवाद विपुल विग ने लिखे हैं, स्क्रीनप्ले विग एवं लाम्बा द्वारा तैयार किया गया है। फ़िल्म का निर्माण एक्सेल एंटरटेनमेंट के बैनर तले हुआ जो 14 जून 2013 को जारी की गयी। धीमी शुरुआत के बावजूद फ़िल्म ने अच्छी सफलता प्राप्त की।
फ़िल्म को दिल्ली में दिखाया गया है जहाँ चार लड़के अथवा "फुकरे" (आलसी के लिए पंजाबी में बोलचाल का शब्द), जो सीधे पैसा कमाने के लिए एक साथ दिल्ली आये हैं।"फुकरे" का संगीत "टी सिरीज" ने 14 अप्रैल 2013 को जारी किया, जो राम सम्पत द्वारा तैयार किया गया है।
अवकलज
किसी चर राशि के किसी अन्य चर राशि के सम्बन्ध में तात्कालिक बदलाव की दर की गणना को अवकलन (Differentiation) कहते हैं तथा इस क्रिया द्वारा प्राप्त दर को अवकलज (Derivative) कहते हैं।
यह किसी फलन को किसी चर राशि के साथ बढ़ने की दर को मापता है। जैसे यदि कोई फलन y किसी चर राशि x पर निर्भर है और x का मान x1 से x2 करने पर y का मान y1 से y2 हो जाता है तो (y2-y1)/(x2-x1) को y का x के सन्दर्भ में अवकलज कहते हैं। इसे dy/dx से निरूपित किया जाता है। ध्यान रहे कि परिवर्तन (x2 - x1) सूक्ष्म से सूक्ष्मतम (tend to zero) होना चाहिये। इसीलिये सीमा (limit) का अवकलन में बहुत महत्वपूर्ण स्थान है। किसी वक्र (curve) का किसी बिन्दु पर प्रवणता (slope) जानने के लिये उस बिन्दु पर अवकलज की गणना करनी पड़ती है।
फलन "ƒ" का बिन्दु "a" पर अवकलज निम्नलिखित सीमा के बराबर होता है (बशर्ते सीमा का अस्तित्व हो) -
यदि सीमा का अस्तित्व है तो "ƒ" बिन्दु "a" पर अवकलनीय कहलाता है।
d/dx (ज्या(x)) = कोज(x)
d/dx (कोज (x)) = - ज्या (x)
समाकलन और अवकलन एक दूसरे के व्युत्क्रम क्रियायें (inverse operations) हैं।
थोलिंग
थोलिंग (तिब्बती: མཐོ་ལྡིང་, अंग्रेज़ी: ), जिसे चीन की सरकार ज़ान्दा () बुलाती है, दक्षिण-पश्चिमी तिब्बत में भारत की सीमा के नज़दीक स्थित एक शहर है। ३,७२३ मीटर (१२,२१५ फ़ुट) की ऊँचाई पर स्थित यह नगर तिब्बत के न्गारी विभाग के ज़ान्दा ज़िले की प्रशासनिक राजधानी भी है। इतिहास में यह पश्चिमी तिब्बत के गूगे राज्य की राजधानी हुआ करता था। ९९७ में स्थापित थोलिंग गोम्पा (बौद्ध मठ) विश्व-प्रसिद्ध है और सतलुज नदी के किनारे खड़ा हुआ है। तिब्बत में यह नदी 'लंगचेन त्संगपो' के नाम से जानी जाती है। १९५० में तिब्बत पर जनवादी गणतंत्र चीन का क़ब्ज़ा होने के बाद चीन ने यहाँ भारी मात्रा में सैनिक तैनात कर दिए और अब शहर का बड़ा भाग एक छावनी का रूप लिये हुए है।
सेंगे खबब
सेंगे खबब (तिब्बती: སེང་གེ་ཁ་འབབ་, अंग्रेज़ी: ) या सेंगे त्संगपो () तिब्बत के न्गारी विभाग में स्थित एक नदी है जो महान सिन्धु नदी का स्रोत भी मानी जाती है। यह नदी कैलाश पर्वत की उत्तरी तरफ़ से उत्पन्न होती है। १९५० के दशक में जनवादी गणतंत्र चीन ने तिब्बत पर नियंत्रण कर लिया और तब से चीनी सरकार इस नदी को सेंगे ज़ंगबो () और शीचुआन नदी () के नामों से भी बुलाती है।
तिब्बती भाषा में 'सेंगे ख बब' का मतलब 'सिंह मुख नदी' है, यानि सिंह के मुख से निकलने वाली नदी। ध्यान दें कि तिब्बत व भारत की बहुत-सी महत्वपूर्ण नदियों की स्रोत-धाराओं के नाम हिन्दू व बौद्ध आस्थाओं में धार्मिक महत्व रखने वाले जानवरों पर पड़े हैं:
आली, तिब्बत
आली () पश्चिमी तिब्बत का एक शहर है जो जनवादी गणतंत्र चीन द्वारा नियंत्रित तिब्बत स्वशासित प्रदेश नामक प्रशासनिक ईकाई के न्गारी विभाग का प्रशासनिक मुख्यालय भी है। आली न्गारी विभाग के गर ज़िले में स्थित है और उस ज़िले की राजधानी भी है। यह सिन्धु नदी के आरम्भिक प्रवाह के, जिसका नाम सेंगे त्संगपो (या 'सेंगे खबब') है, पास स्थित है, इसलिये इस शहर को कभी-कभी नदी के नाम पर सेंगे-आली, या फिर चीनी लहजे में 'सेंगे त्संगपो' को बदलकर सेंगेज़ंगबो (), भी कहते हैं। चीनी सरकार सिन्धु नदी को चीनी भाषा में 'शीचुआन हे' (चीनी में 'हे' का अर्थ 'नदी' है) बुलाती है इसलिये इस शहर को शीचुआनहे () भी कहते हैं। आली ४,२०० मीटर की ऊँचाई पर स्थित है और तिब्बत की राजधानी ल्हासा से १,६५५ किमी दूर है।
तिब्बती इतिहास में इस बस्ती का महत्व बहुत कम था और इसे 'गर' कहा जाता था, जो अब इस ज़िले का नाम है। यहाँ कुछ सौ लोग ही रहते थे। १९६५ में चीन की सरकार ने यहाँ शहर स्थापित करने का फ़ैसला लिया और नई बस्ती का निर्माण किया। इसका नाम बदलकर 'आली' रखा गया। २००८ में यहाँ २०,००० लोग रह रहे थे और लगभग सभी हान चीनी थे, यानि स्थानीय तिब्बती लोग बहुत कम हैं।
अनुराग बसु
अनुराग बसु () एक भारतीय फ़िल्म, टीवी विज्ञापन, निर्माता और निर्देशक, अभिनेता और पटकथा लेखक हैं। बसु ने प्रारम्भिक सफलता अन्यगमन और व्यभिचार के विषयों से जुड़ी फ़िल्मों में प्राप्त की जैसे लाइफ़ इन अ... मेट्रो (2007), काइट्स (2010), गैंगस्टर (2006) और मर्डर (2004) आदि। बसु ने अपना निर्देशन का कार्य १९९५ के शुरुआती दौर से टेलीविजन शो से आरम्भ किया , ११०० से भी अधिक एपिसोडों का निर्देशन किया और धीरे-धीरे 2002 तक महत्त्वपूर्ण फ़िल्मों की ओर मुड़ गये।
लक्ष्मणगढ़ विधानसभा क्षेत्र (राजस्थान)
लक्ष्मणगढ़ विधानसभा क्षेत्र राजस्थान में सीकर जिले में स्थित विधान सभा क्षेत्र है। यह क्षेत्र सीकर लोक सभा निर्वाचन क्षेत्र के अन्तरगत आता है। 1952 के चुनाव के समय यह क्षेत्र दो भागों में बंटा हुआ था। यहाँ से विधायक चुने गये परसराम मोरदिया राज्य सरकार में मंत्री रहे।
द्ज़ोंग
द्ज़ोंग (तिब्बती भाषा: རྫོང་, अंग्रेज़ी: या ) तिब्बत, भूटान और इनके कुछ पड़ोसी इलाक़ों में मिलने वाले तिब्बती शैली के क़िलों को कहा जाता है। इस शैली में ऊँची बाहरी दीवारों के भीतर मंदिर, कार्यकक्ष, भिक्षुओं के निवासकक्ष, खुले आंगन, इत्यादी बने होते हैं। ऐतिहासिक रूप से अक्सर किसी क्षेत्र का द्ज़ोंग ही उस इलाक़े का सांस्कृतिक, धार्मिक और प्रशासनिक केन्द्र होता था।
लेप्टॉन संख्या
कण भौतिकी में लेप्टॉन संख्या लेप्टॉन में से प्रतिलेप्टॉनों की संख्या को घटाने अर प्ताप्त संख्या है।
समीकरण रूप में,
इस प्रकार सभी लेप्टॉनों को +1 आवंटित किया जाता है, सभी प्रतिलेप्टॉनों को −1 और जो लेप्टॉन नहीं हैं उनकी लेप्टॉन संख्या 0 मानी जाती है। लेप्टॉन संख्या (कभी-कभी लेप्टॉन आवेश भी कहा जाता है) एक योगज क्वांटम संख्या है, अर्थात किसी भी अन्योन्य क्रिया में कुल लेप्टॉन संख्या संरक्षित रहती है।
लेप्टॉनीय संख्या की तुलना में, लेप्टॉनिक परिवार संख्या भी परिभाषित की जाती है:  उपरोक्त लेप्टॉनीय प्रणाली के अनुसार ही सम्बद्ध कण परिवार को +1, प्रतिकण परिवार को −1 और दोनों से रहित (अर्थात लेप्टॉन रहित) को 0 आवंटित किया जाता है।
कण भौतिकी के मानक प्रतिमान सहित विभिन्न भौतिकी प्रतिमानों में लेप्टॉन संख्या संरक्षण का नियम लागू होता है, जिसमें लेप्टॉन संक्ख्या संरक्षित रहती है उसका एक उदाहरण बीटा क्षय है: यहाँ अभिक्रिया से पूर्व लेप्टॉन संख्या 0 है (चूँकि न्यूट्रोन (n) एक बेरियॉन है अतः अभिक्रिया से पूर्व कोई लेप्टॉन नहीं है) एवं अभिक्रिया के पश्चात कुल लेप्टॉन संख्या 0 होनी चाहिए, प्रोटॉन की लेप्टॉन संख्या 0, इलेक्ट्रॉन की (एक लेप्टॉन) +1, एवं प्रतिन्यूट्रिनो के लिए (प्रतिलेप्टॉन) −1 है। अतः अभिक्रिया के बाद कुल लेप्टॉन संख्या शून्य है और यह राशी संरक्षित रहती है।
लेप्टॉन परिवार संख्या परिभाषित करने का आधार यह है कि सामान्यतः प्रत्येक लेप्टॉन परिवार की लेप्टॉन परिवार संख्या संरक्षित रहती है। उदाहरण के लिए म्यूऑन का क्षय सामान्यतः निम्न प्रकार होता है:
अर्थात इलेक्ट्रोनिय तथा म्यूऑनीय संख्या संरक्षित रहती है। इसका मतलब यह हुआ कि लेप्टॉनीय परिवार संख्या प्रत्येक formula_5, formula_5 और formula_5 के लिए संरक्षित रहता है।
मानक प्रतिमान में लेप्टॉनीय परिवार संख्या (LF संख्या) संरक्षित रहती है यदि न्यूट्रिनों द्रव्यमान रहित कण हैं। चूँकि न्यूट्रिनो दोलन का प्रेक्षण हो चुका है, अतः न्यूट्रिनों का द्रव्यमान बहुत कम बल्कि शून्यतर है तथा LF संख्या एक सन्निकटन मात्र है। इसका मतलब यह हुआ कि लेप्टॉन संख्या संरक्षण नियम का यहाँ पालन नहीं होता। इस प्रकार निम्न म्यूऑन क्षय भी देखा जा सकता है:
गो गोआ गॉन
गो गोवा गॉन ज़ॉम्बीज़ पर बनी राज निदिमोरु और कृष्णा डीके द्वारा निर्देशित और सैफ़ अली ख़ान, कुणाल खेमू, वीर दास, पूजा गुप्ता एवं आनंद तिवारी अभिनीत बॉलीवुड की 2013 फ़िल्म है। यह 10 मई 2013 को जारी की गयी और समीक्षकों से मिश्रित समीक्षाएं प्राप्त कर पायी, जिसने टिकट-खिडकी पर औसत से अच्छा धन अर्जित किया। गो गोवा गॉन को इसकी कटोर भाषा (अभिशाप्त शब्दों) के कारण 'व' प्रमाण पत्र मिला।
हार्दिक (कुणाल खेमू), लव (वीर दास) और बनी (आनंद तिवारी) रेव पार्टी मनाने के लिए एक द्वीप में जाते हैं। यहां लव की मुलाक़ात लूना (पूजा गुप्ता) से होती है। लूना भी अपने दोस्तों के साथ पार्टी मनाने यहां आई हुई है। वहां पर एक खास किस्म की ड्रग्स खाकर कई लोग मर जाते हैं और जॉम्बी (नीरस व्यक्ति जिन पर किसी जादू का प्रभाव हो) बन जाते हैं। दरअसल ज़ॉम्बीज़ वो लोग होते हैं जिनके दिमाग़ का एक छोटा सा हिस्सा मरने के बाद भी काम करता रहता है, जिसकी वजह से ये लोग चहलकदमी करते नज़र आते हैं। हार्दिक, लव और बनी ड्रग नहीं लेते और ज़िंदा बच जाते हैं। ज़ॉम्बीज़ उनका पीछा करते हैं। लूना के भी दोस्त जॉम्बी बन चुके हैं। वो चारों किसी तरह से जॉम्बीज़ से बचना चाहते हैं, क्योंकि अगर किसी जॉम्बी ने उनमें से किसी एक को भी काट लिया तो वो भी जॉम्बी बन जाएगा। उनके लिए सहारा बनकर आता है बोरिस (सैफ़ अली ख़ान) और उसका एक दोस्त जिन्हें मालूम है कि ज़ॉम्बी को कैसे मारा जाता है। और इस प्रकार कथा आगे बढ़ती है।फ़िल्म का संगीत सचिन-जिगर द्वारा तैयार किया गया है। गीत प्रिया पंचाल और अमिताभ भट्टाचार्य ने लिखे हैं तथा बोल जिगर सरैया, तालिया बेंटसन, सचिन संघवी, प्रिया पंचाल और श्रेया घोषाल के हैं।
नौटंकी साला!
नौटंकी साला! रोहन सिप्पी द्वारा निर्देशित, आयुष्मान खुराना और कुनाल रॉय कपूर द्वारा पूजा साल्वी, एवलिन शर्मा और गायलिन मेंडोंसा के साथ अभिनीत रोमांटिक, हास्य फ़िल्म है। इसकी कहानी 2003 की फ़्रांसीसी फ़िल्म "अप्रेस वू" पर आधारित है।
यह फ़िल्म आर एस एंटरटेनमेंट के सयोग से सुपर कैसेट्स इंडस्ट्रीज लिमिटेड के बैनर तले रमेश सिप्पी, भूषण कुमार, कृष्ण कुमार & रूपा डी चौधरी द्वारा निर्मित है। "नौटंकी साला!" का प्रथम दृश्य 2 अक्टूबर 2012 को जारी किया गया। आयुष्मान खुरान ने "नौटंकी साला!" गाना गाया है।
अभिषेक बच्चन ने अपने निर्देशक दोस्त रोहन सिप्पी के लिए फ़िल्म में केमियो का अभिनय किया है। भूषण कुमार ने 12 अप्रैल 2013 "नौटंकी साला!" के लिए निर्धारित की। वो इसके लिए आठ सप्ताह का लम्बा प्रचार चाहते थे। "नौटंकी साला!" का प्रथम प्रोमो "स्पेशल २६" के साथ जोड़कर जारी किया गया। राम परमार (आयुष्मान खुराना) की जो 'रावण लीला' नाम के नाटक में रावण का किरदार निभाता है। इस नाटक का निर्देशक भी वो स्वयं ही है। राम, मंदार लेले (कुनाल रॉय कपूर) की जान बचाता है जो इसलिए खुदखुशी करना चाहता है क्योंकि वो खुद को किसी लायक नहीं समझता। राम, मंदार को अपने घर ले आता है। इस घर में राम की गर्लफ्रेंड चित्रा पहले से ही रहती है। अपने नाटक 'रावण लीला' में राम, मंदार को भगवान राम का किरदार निभाने के लिए देता है। वो सोचता है कि ऐसा करने से मंदार अपना खोया हुआ आत्मविश्वास वापस पा लेगा। लेकिन इस नाटक का जो निर्माता है चंद्रा (संजीव भट्ट) उसे इस बात से आपत्ति होती है कि क्यों मंदार को राम की भूमिका दी गई है। चंद्रा को इस बात इसलिए भी परेशानी है क्योंकि मंदार को अभिनय बिलकुल नहीं आता। राम न सिर्फ मंदार का खोया हुआ आत्मविश्वास लौटाने की कोशिश करता है बल्कि ये भी कोशिश करता है कि किसी तरह वो मंदार को उसके खोए हुए प्यार नंदिनी पटेल (पूजा साल्वी) से मिला दे. लेकिन कहानी में ट्विस्ट तब आता है जब राम को खुद नंदिनी से प्यार हो जाता है। इस प्रकार कहानी आगे बढ़ती है।
चश्मे बद्दूर (२०१३ फ़िल्म)
चश्मे बद्दूर (हिन्दी अनुवाद: "बुरी नज़र दूर हट") डेविड धवन द्वारा निर्देशित 2013 की बॉलीवुड हास्य फ़िल्म है। फ़िल्म अली ज़फ़र, सिद्धार्थ, तापसी पन्नू और दिव्येंदु शर्मा द्वारा अभिनीत है। यह 5 अप्रैल 2013 को जारी की गयी जो समान नाम की 1981 की फ़िल्म की उत्तरकृत्ति है। फ़िल्म व्यावसायिक रूप से सफल रही और बॉक्स ऑफ़िस इण्डिया द्वारा सफल घोषित की गयी।चश्मे बद्दूर की रीमेक पर विकास 2006 में शुरू हुआ, ओनिर शुरू में फिल्म से जुड़े थे। डेविड धवन को बाद में फिल्म का निर्देशन करने की घोषणा की गई, और 1981 की फिल्म के निर्देशक साईं परांजपे स्क्रिप्ट लिख रहे थे। धवन ने टिप्पणी की कि रीमेक के लिए कुछ बदलाव होंगे, जैसे कि कहानी आधुनिक दिन से अपडेट हो रही है और रीमेक 1981 की फिल्म की तुलना में बड़ा बजट है।
2011 में सिद्धार्थ नारायण को जोमो के रूप में चित्रित किया गया था, धवन ने कहा कि 2010 में रवि वासवानी की मृत्यु के कारण भूमिका निभाना मुश्किल था और वह किसी ऐसे व्यक्ति को कास्ट करना चाहते थे जो "अपने हिस्से का न्याय कर सके"। दिव्येंदु शर्मा को बाद में ओमी प्रदर्शन करने की घोषणा की गई थी।
2012 में मॉरीशस में फिल्मांकन हुआ, जिसमें अली ज़फ़र अयाज़ खान के साथ लड़ाई के दौरान घायल हो गए।
अलबम साजिद-वाजिद की जोड़ी द्वारा तैयार किया गया है जिसने आयबीएन लाइव द्वारा सकारात्मक समीक्षा प्राप्त की।
खासतौर पर उत्तर भारत में मल्टीप्लेक्स में चश्मे बद्दूर की शुरुआत अच्छी रही जहां इसने अपने पहले दिन का कलेक्शन किया। यह दूसरे दिन सकारात्मक रूप से बढ़ा और के नेट के आसपास रहा। इस फिल्म ने अपने पहले सप्ताहांत में लगभग के बहुत अच्छे आंकड़े प्राप्त किए। चश्मे बद्दूर ने अपने पहले सप्ताह में लगभग के वितरक शेयर के साथ कमाए। फिल्म ने दो हफ्तों में की कमाई की और भारत में लगभग 420 मिलियन (US $ 6.1 मिलियन) पर समाप्त हुई और इसे बॉक्स ऑफिस पर हिट घोषित किया गया।
फिल्म ने विदेशी बाजारों से एकत्र किए, अपने शुरुआती सप्ताह में इसने पाकिस्तान और यूएई बाजारों में अच्छा प्रदर्शन किया। फिल्म ने विदेशी बाजारों से एकत्र किए।
चश्मे बदूर (टीवी धारावाहिक)
चश्मे बद्दूर 1998 में ज़ी टीवी चैनल पर प्रसारित हिन्दी भाषा का धारावाहिक है। यह धारावाहिक भारत के लोकप्रिय टेलीविजन निर्माता मनिष गोस्वामी द्वारा निर्मित है। इसकी कहानी एक ऐसी महिला की है जिसका जीवन शानदार किशोरावस्था और मध्यम आयु की विषम में आ चुका है और वह नहीं जानती कि इसके साथ कैसे जिया जाये।
आत्मा (फ़िल्म)
आत्मा सुपर्ण वर्मा द्वारा निर्देशित और मुख्य भूमिका में बिपाशा बसु एवं नवाज़ुद्दीन सिद्दिक़ी द्वारा अभिनीत जहाँ शेरनाज़ पटेल और डोयेल धवन सहायक भूमिका में हैं बॉलीवुड की 2013 में जारी की गयी सायकोलॉजिकल सुपरनैचुरल थ्रिलर फ़िल्म है। "आत्मा" 22 मार्च 2013 को जारी की गयि। माया (बिपाशा बासु) और अभय (नवाज़ुद्दीन सिद्दीकी) पति पत्नी हैं और इनकी एक बेटी भी है। हालाँकि माया और अभय की शादी-शुदा ज़िन्दगी तनावपूर्ण है पर दोनों ही अपनी बेटी निया (डोयेल धवन) से बेहद प्यार करते हैं। अभय, माया पर इतने अत्त्याचार करता है कि माया उससे तलाक लेने की ठान लेती है। तलाक के बाद जब बात आती है कि निया किसके पास रहेगी तो कोर्ट माया के हक में फैसला देता है। ये बात अभय के गले से नहीं उतरती और वो सरे आम माया को धमकी दे देता है। उसी रात अभय की एक एक्सीडेंट में मौत हो जाती है। अब अभय की आत्मा निया के इर्द-गिर्द के लोगों को डराने लगती है। इस आत्मा से छुटकारा पाने के लिए माया की मां यानी की निया की नानी एक पूजा भी रखवाती है। लेकिन अभय की आत्मा, पंडित और निया की नानी दोनों को ही मार डालती है। इतना ही नहीं अभय की आत्मा माया की बहन को भी मार डालती है और इस क़त्ल का इलज़ाम आता है माया पर। माया को जेल हो जाती है। पुलिस के सामने अपनी बात को हज़ार बार रखने पर भी कोई माया की इस बात पर यकीन करने को तैयार नहीं होता कि ये सब अभय की आत्मा कर रही है। जब माया जेल में होती है तो उसे पंडित की एक बात याद आती है। यही की जीते जी वो निया को अभय से नहीं बचा सकती।
जयदीप अहलावत
जयदीप अहलावत एक भारतीय अभिनेता हैं। उन्होंने बॉलीवुड में अक्षय कुमार निर्मित फ़िल्म "आक्रोश" (2010) से अभिनय की शुरूआत की, यद्दपि उनका सबसे महत्वपूर्ण अभिनय अनुराग कश्यप की फ़िल्म गैंग्स ऑफ़ वासेपुर (2012) में शाहिद के रूप में रहा।
उनका जन्म रोहतक, हरियाणा के गाँव खरकड़ा के एक जाट परिवार में हुआ और उन्होंने अभिनय के क्षेत्र में अपनी स्नातक की शिक्षा भारतीय फिल्म और टेलिविज़न संस्थान से 2008 में पूर्ण की।
जयदीप अहलावत ने अपने स्नातक के बाद अभिनय के क्षेत्र में कदम रखा। उन्होंने प्रथम अभिनय प्रियदर्शन की फ़िल्म खट्टा मिट्ठा (2010) में खलनायक के रूप में किया। उसी वर्ष वो अजय देवगन के साथ फ़िल्म "आक्रोश" में नजर आये। उसके बाद उन्होंने कई बड़े बैनर की फ़िल्में भी की जैसे अनुराग कश्यप की गैंग्स ऑफ़ वासेपुर (2012) और कमल हासन की विश्वरूपम (2012).
जॉली एलएलबी
जॉली एलएलबी सुभाष कपूर द्वारा निर्देशित बॉलीवुड की कानुनी नाटक हास्य फ़िल्म है। फ़िल्म में मुख्य भूमिका अरशद वारसी, बोमन ईरानी और अमृता राव की है। फ़िल्म का नाट्य ट्रेलर 8 जनवरी 2013 को जारी किया गया। फ़िल्म 15 मार्च 2013 को जारी की गयी। फ़िल्म की कहानी वकील जगदीश त्यागी ऊर्फ जॉली के इर्द-गिर्द घूमती रहती है।
अप्रैल 2014 में 61वें राष्ट्रीय फिल्म पुरस्कारों में जॉली एलएलबी को सर्वश्रेष्ठ हिंदी फिल्म का पुरस्कार मिला। सन् 2009, जगदीश त्यागी उर्फ जॉली (अरशद वारसी) एक संघर्षरत वकील है जो अपने क्षेत्र में एक बड़ा नाम बनना चाहता है। जॉली मेरठ से दिल्ली आता है और एक ऐसे केस का हिस्सा बन जाता है जिसे भारत का एक प्रसिद्ध और मंहगा वकील तेजिंदर राजपाल (बोमन ईरानी) लड़ रहा है। राजपाल का मुवक्किल राहुल दीवान (राजीव सिद्धांत) एक हिट एंड रन केस में फंसा है जिसमें उसकी गाड़ी ने फुटपाथ पर सोए कुछ लोगों को कुचल दिया था। राजपाल ने अपने क्लाइंट को बचाने के लिए पुलिस के साथ मिलकर सबूतों के साथ छेड़खानी की और साबित कर दिया कि राहुल निर्दोष है। राजपाल के बहस करने की अदा से जॉली काफी प्रभावित होता है लेकिन उसे समझ आ जाता है कि अन्याय हुआ है। जॉली केस फिर से खुलवाने के लिए जज सुंदरलाल त्रिपाठी (सौरभ शुक्ला) के कोर्ट में जनहित याचिका दायर करता है।
फ़िल्म की कहानी 1999 के संजीव नन्दा के हिट-एंड-एन केस की घटना से प्रेरित है।
"जॉली एलएलबी" का संगीत कृष्ण ने तैयार किया है। बप्पी लाहिड़ी द्वारा तैयार पहला गीत 13 फ़रवरी 2013 को जारी किया।
दि अटैक्स ऑफ 26/11
दि अटैक्स ऑफ 26/11 2013 की हिन्दी वृत्त-चित्र नाटक फ़िल्म है जिसे रामगोपाल वर्मा ने निर्देशित किया है और २००८ के मुंबई हमले पर आधारित है। फ़िल्म कलाकार संजीव जायसवाल ने अपनी प्रथम फ़िल्म में कला निर्देशक उदय सिंह के साथ अजमल क़साब का अभिनय किया है। फ़िल्म में नाना पाटेकर केन्द्रिय भूमिका में हैं। इसका 7 मिनट का प्रोमो 23 नवम्बर 2012 को जारी किया गया। विश्वस्तर पर फ़िल्म 1 मार्च 2013 को जारी की गई।
फ़िल्म का प्रहम दृश्य 17 जनवरी 2013 को जारी किया गया। केन्द्रिय फ़िल्म प्रमाणन बोर्ड ने फ़िल्म को 'केवल वयस्क' प्रमाण पत्र के साथ पारित किया। "दि अटैक्स ऑफ 26/11"  में मुंबई के संयुक्त कमिश्नर राकेश मारिया (नाना पाटेकर) की नज़र से मुंबई हमले की घटना दिखाती है। एक समिति के सामने संयुक्त कमिश्नर 26 नवम्बर की रात को हुई वारदात को याद करते हैं जिसका नतीजा अजमल कसाब (संजीव जायसवाल) की फांसी पर जाकर खत्म होता है।  फ़िल्म में चार गाने हैं। राम गोपाल वर्मा ने फ़िल्म के तेलुगू संस्करण में 'नेथुट्टी रुचि मारिगिंदा' नामक गीत गाया है।
काय पो छे!
काय पो छे! चेतन भगत के उपन्यास द ३ मिस्टेक्स ऑफ माई लाइफ पर आधारित अभिषेक कपूर द्वारा निर्देशित 2013 की भारतीय नाटक फ़िल्म है।
'काय पो छे' ये कहानी है तीन दोस्तों की, गोविंद (राजकुमार राव), ईशान (सुशांत सिंह राजपूत) और ओमी (अमित साध) जो अहमदाबाद में रहते हैं। गोविंद रोज़ी रोटी के लिए ट्यूशन देता है और ईशान एक शानदार क्रिकेट खिलाड़ी है जो कुछ भी नहीं करता। तीनों दोस्त एक खेल अकादमी शुरु करने के बारे में सोचते हैं। ईशान की मां (मुन्नी झा) पैसों की मदद करने से मना कर देती है तो ओमी के मामा बिट्टू (मानव कौल) मदद के लिए आगे बढ़ते हैं।संगीत अमित त्रिवेदी द्वारा तैयार किया गया है और गीत स्वानन्द किरकिरे ने लिखे हैं।
दालाँवेयर का सिद्धान्त
दालाँबेयर का सिद्धान्त (D'Alembert's principle) गति के मूलभूत नियमों से सम्बन्धित एक कथन है। इस सिद्धान्त का नाम इसके आविष्कर्ता फ्रांसीसी गणितज्ञ एवं भौतिकशास्त्री दालाँवेयर के नाम पर पड़ा है। इसे 'दालाँवेयर-लाग्रेंज सिद्धान्त' के नाम से भी जाना जाता है।
इस सिद्धान्त को निम्नलिखित रूप में व्यक्त किया जा सकता है-
where
दूसरे शब्दों में, आभासी विस्थापन की किसी भी दिशा में, द्रव्यमानधारी कणों के किसी समुदाय पर लगने वाले बलों तथा उनके संवेगों का समय के सापेक्ष अवकलजों के अन्तर का योग शून्य होता है। स्थैतिक तन्त्र में आभासी कार्य (virtual work) के सिद्धान्त की जो स्थिति है, वही स्थिति वास्तव में गतिक तन्त्रों के लिए दालाँवेयर के सिद्धान्त की है। यह सिद्धान्त हैमिल्टन के सिद्धान्त (Hamilton's principle) से अधिक व्यापक सिद्धान्त है।
उपरोक्त समीकरण को प्रायः 'दालाँवेयर का सिद्धान्त' कहा जाता है यद्यपि इस रूप में यह सबसे पहले जोसेफ लुई लागरेंज (Joseph Louis Lagrange) द्वारा लिखा गया था।
२००४ यूईएफए चैंपियंस लीग फाइनल
२००४ यूईएफए चैंपियंस लीग फाइनल 2003-04 यूईएफए चैंपियंस लीग के विजेता का फैसला करने के लिए, 26 मई 2004 पर गेल्सेंकिचैन, जर्मनी, में एरेना ओफ़ स्काल्क में खेला एक फुटबॉल मैच था. पुर्तगाल से पोर्टो ने ए एस मोनाको प्रतियोगिता में फ्रांस का प्रतिनिधित्व करने वाले मोनाको से एक क्लब को हराने के बाद मैच 3-0 से जीता. यह पोर्टो दूसरा खिताब था.
कल्पित कार्य
किसी कण पर किसी बल द्वारा किसी आभासी विस्थापन की दिशा में किया गया कार्य 'आभासी कार्य अथवा कल्पित कार्य () कहलाता है। आभासी कार्य के सिद्धान्त की सहायता से किसी यांत्रिक तन्त्र पर लगने वाले बलों एवं उनके कारण हुए विस्थापन का अध्ययन किया जाता है। आभासी कार्य का सिद्धान्त, अल्पतम क्रिया नियम (principle of least action) से व्युत्पन्न हुआ है।
ऐतिहासिक रूप से आभासी कार्य तथा इससे सम्बन्धित विचरण कैलकुलस (calculus of variations) का विकास दृढ़ पिण्डों (rigid body) की गति के लिए किया गया था किन्तु इन सिद्धान्तों का प्रयोग विरूप्य पिंडों की यांत्रिकी (mechanics of deformable bodies) का अध्ययन करने के लिए भी किया जाता है।
यदि किसी यांत्रिक तन्त्र के साम्य के सन्दर्भ में इस सिद्धान्त का प्रयोग करें तो कह सकते हैं कि किसी तन्त्र पर लगे सभी बलों द्वारा किए गये आभासी कार्यों का योग शून्य होता है। आभासी कार्य = बल x आभासी विस्थापन। किसी यांत्रिक तन्त्र पर आभासी बल का सिद्धान्त लगाकर उतने समीकरण प्राप्त किए जा सकते हैं जितनी उस तन्त्र का 'स्वतन्त्रता की कोटि' (degrees of freedom) हो। ध्यान रहे कि आभासी विस्थापन अत्यन्त सूक्ष्म (infinitesimal) लिए जाते हैं ताकि बलों की दिशाओं एवं दूरियों के सम्बन्ध अपरिवर्तित रहें (ताकि प्रतिक्रियाएँ अपरिवर्तित रहें)।
जाफना
जाफना (तमिल: யாழ்ப்பாணம் Yalpanam, सिंहल : යාපනය Yāpanaya) श्रीलंका के उत्तरी प्रान्त राजधानी है। यह जाफना जिले का मुख्यालय भी है। इसकी जनसंख्या 88,138 है तथा यह श्री लंका का वारहवाँ सबसे बड़ा नगर है।
जाफना (तमिलबहुल) शेष श्रीलंका से एलिफेंटा दर्रे द्वारा जुड़ा है।
मर्डर 3
मर्डर 3 विशेष भट्ट द्वारा निर्देशित और रणदीप हुड्डा, अदिति राव हैदरी एवं सारा लोरेन (मोना लिज़्ज़ा) अभिनीत 2013 की हिन्दी फ़िल्म है। यह फ़िल्म 2011 की बॉलीवुड फ़िल्म "मर्डर 2 की उत्तरकृत्ति है। यह फ़िल्म विशेष फिल्म्स की मर्डर सीरिज़ का तीसरा भाग 'मर्डर 3' है। विक्रम (रणदीप हुड्डा) एक फैशन फोटोग्राफर हैं और रोशनी (अदिति राव हैदरी) से प्यार करता है। भारत में विक्रम के लिए एक अच्छी नौकरी का प्रस्ताव है, इसलिए रोशनी केप टाउन में अपनी लगी लगाई नौकरी छोड़कर विक्रम के साथ भारत आ जाती है जहां ये दोनों एकांत जगह पर बंगला खरीदकर रहने लगते हैं। रोशनी देखती है कि नाओमी (तोनिषा पवार) जो एक हेयर स्टायलिस्ट है और विक्रम के बीच नज़दीकियां बढ़ती जा रही है। एक दिन विक्रम को एक वीडियो मिलता है जिसमें रोशनी कहती है कि वो उसकी ज़िंदगी से दूर जा रही है। रोशनी गायब हो जाती है और विक्रम पुलिस में रिपॉर्ट करवाता है। इस प्रकार कहानी आगे बढ़ती है।
तुलसी कुमार
तुलसी कुमार बॉलीवुड फ़िल्मों में भारतीय पार्श्वगायिका हैं। यह टी-सीरीज़ के मालिक गुलशन कुमार की बेटी हैं और इन्हॉने हाल ही में आशिकी २ के लिए दो गीत गाए हैं और इन्होंने गुरु रंधावा के साथ रात कमाल है गाना भी गाया है। उनका कहना है कि इन गीतों के लिये आवाज़ देना उनके लिये भावुक था क्योंकि आशिकी से उनके पिता जुड़े थे। उन्होंने यह भी कहा की गायकी में उन्हें प्यार-मोहब्बत के गीत पसन्द हैं। इनकी आवाज बहुत ही मधुर है। आशिकी 2 में इन्होंने अपनी आवाज दी। उसके बाद ये बहुत ही प्रसिद्ध हुई।
she has sung a gadwali song ta chhuma ta chhuma chhum with jubin nautiyal.
विभिन्न प्रकार के संतुलन
संतुलन शब्द का प्रयोग अनेकोंक्षेत्रों में होता है। यहाँ पर विभिन्न क्षेत्रों में प्रयुक्त 'संतुलन' (तथा 'साम्य' एवं 'साम्यावस्था') की सूची दी गई है- साम्य मूल्य (Equilibrium price), वह मूल्य जिस पर आपूर्ति की मात्रा, मांग की मात्रा के बराबर हो जाती है।
विरेन्द्र सक्सेना
विरेन्द्र सक्सेना (अथवा वीरेन्द्र सक्सेना) भारतीय थिएटर, फिल्म और टेलीविजन अभिनेता हैं। वो राष्ट्रीय नाट्य विद्यालय के पूर्व छात्र भी हैं। सक्सेना को उनके चरित्र अभिनय और अद्वितीय आवाज के लिए जाना जाता है। उन्होंने ८० से अधिक भारतीय फ़िल्मों में, कुछ होलिवुड फ़िल्मों जैसे रैनबॉ, कॉटन मेरी, इन कस्टडी आदि तथा विभिन्न टेलीविजन धारावाहिकों में भी अभिनय किया है। सक्सेना का जन्म मथुरा, उत्तर प्रदेश में हुआ। उन्होंने टेलीविजन तारिका समता से विवाह किया और अब दोनों मुम्बई में रहते हैं। सक्सेना ने विभिन्न प्रमुख अभिनेताओं जैसे शाहरुख खान, आमिर खान, अमिताभ बच्चन, अक्षय कुमार, जॉन अब्राहम, ओम पुरी और अन्यों के साथ काम किया है।
उलझन (1975) मेस्सी साहिब (1985) खामोश (1985) तामस (1986) आशिकी (1990) नरसिम्हा (1991) दिल है की मानता नहीं (1991) विष्णु-देवा (1991) धारावी (1992) अंगार (1992) सूरज का सातवां घोडा (1993) कभी हाँ कभी ना (1993) आइना (1993) तेजस्विनी (1994) तर्पण (1994) इन कस्टडी (1994) नाराज़ (1994) इंग्लिश , अगस्त (1994) राम (1996) टुन्नू की टीना (1997) ज़िद्दी (1997) परदेसी बाबू (1998) हीरालाल पन्नालाल (1999) अर्जुन पंडित (1999) स्प्लिट वाइड ओपन (1999) शूल (1999) कॉटन मैरी (1999) बिच्छू (2000) अक्स (2001) माया (2001) काबू (2002) घाव (2002) साथिया (2002) एक हिंदुस्तानी (2003) जाल : दी ट्रैप (2003) रघु रोमियो (2003) समय (2003) धुप (2003) फंटूश (2003) रुद्राक्ष (2004) किस्मत (2004) बर्दाश्त (2004) वैनिटी फेयर (2004) भोला इन बॉलीवुड (2005) वादा (2005) वाइट रेनबो (2005) बुनती और बबली (2005) सरकार (2005) एक चालीस की लास्ट लोकल (2007) राम गोपाल वर्मा की आग (2007) ए वेडनेसडे (2008) यह मेरा इंडिया (2009) थे स्टोनमैन मर्डर्स (2009) हाउसफुल 2 (2012) भेजा फ्राई 2 दी मैकेनिक  अत पता लपटता  बबल गम  शागिर्द  तेरा क्या होगा जॉनी  रोड , मूवी  देख भाई देख  संकट सिटी  एक से बुरे दो  चल चला चल  से सलाम इंडिया  कृष्णा  करामाती कोट  जिगरिया (2014) Mr जो बी . कार्वाल्हो (2014)
अजय जडेजा
अजयसिंहजी दौलतसिंह जड़ेजा () का जन्म 1 फ़रवरी 1971 को जामनगर, गुजरात में जड़ेजा राजपूत परिवार में जो नवानगर में राज्य करने से जुड़ा है में हुआ। वो 1992 से 2000 तक भारतीय क्रिकेट टीम के नियमित खिलाड़ी थे उन्होंने 15 टेस्ट मैच और 196 एकदिवसीय मैच खेले। उन्हें मैच फ़िक्सिंग के कारण 5 वर्ष के लिए प्रतिबंधित कर दिया गया था। उनके प्रतिबंधित करने को 27 जनवरी 2003 को दिल्ली उच्च न्यायालय ने अभिखंडित करना करते हुए उन्हें घरेलू और अन्तराष्ट्रीय क्रिक्रेट खेलने के योग्य करार दिया। उन्होने एक हिंदी movie मे भी काम किया है. वो नही चली
विनोद काम्बली
विनोद गणपत काम्बली ( (जन्म 18 जनवरी 1972, मुम्बई, महाराष्ट्र, भारत) पूर्व भारतीय क्रिकेट खिलाड़ी हैं, जिन्होंने भारत के लिए मध्यक्रम बलेबाज़ के लिए और समान रूप से मुम्बई और बोलांड, दक्षिण अफ़्रीका के लिए खेलते थे। वो मसहूर क्रिकेट खिलाड़ी सचिन तेंदुलकर के बचपन के दोस्त हैं। वर्तमान में वो विभिन्न टेलीविजन चैनलों पर क्रिकेट विशेषज्ञ और टीकाकार के रूप में दिखाई देते हैं। उन्हें विभिन्न रियलिटी शोज में भी देखा जाता है।
हास्य फ़िल्म
हास्य फ़िल्म फ़िल्म का एक प्रकार है जिसमें हास्य प्रसंग को प्राथमिकता दी जाती हैं।
त्शोना ज़िला
त्शोना ज़िला (तिब्बती: མཚོ་སྣ་རྫོང་, अंग्रेज़ी: , चीनी: ) दक्षिणपूर्वी तिब्बत में ल्होखा विभाग का एक ज़िला है। जनवादी गणतंत्र चीन का तिब्बत पर १९५० के दशक में क़ब्ज़ा हो जाने के बाद चीन भारत के अरुणाचल प्रदेश के एक बड़े भूभाग को इस ज़िले का हिस्सा बताने लगा। यह विवादित क्षेत्र भारत के नियंत्रण में हैं। इस ज़िले की राजधानी भी त्शोना नामक बस्ती ही है।
नावेद असलम
नावेद असलम एक भारतीय फ़िल्म टीवी और थिएटर अभिनेता तथा पटकथा लेखक हैं जिन्हें मुख्यतः 1990 में सोनी टीवी पर जारी मेडिकल ड्रामा हॉस्पिटल तथा फ़िल्म छाल (2002) एवं सेहर (2005) में अभिनय के लिए जाना जाता है। उन्होंने विभिन्न नाटकों के लिए लेखन निर्देशन और अभिनय का कार्य किया है।
असलम ने अपनी स्नाकोत्तर 1989 में जामिया मिलिया इस्लामिया से जन संचार में की। वर्तमान में वो अपने दो पुत्रों के साथ रहते हैं।
साधिका रंधावा
साधिका रंधावा जिन्हें केवल साधिका के रूप में भी जाना जाता है एक भारतीय अभिनेत्री हैं।
साधिका ने अपन करियर 1997 में सावन कुमार टाक की फ़िल्म "सलमा पे दिल आ गया" में अयूब खान के अभिनीत फ़िल्म से किया। साधिका "हफ्ता वसूली, काबू, अब के बरस, प्यासा, 2 अक्टूबर काश... आप हमारे होते, शिकार, बुलेट: एक धमाका" सहित 2005 तक विभिन्न फ़िल्मों में अभिन्य किया। हाल ही में, उन्होंने एक फ़िल्म "फिर हाय तौबा" से वापसी की कोशिश की लेकिन यह फ़िल्म बुरी तरह से पिट गयी।
रंधावा सिख आर्मी पृष्ठभूमि से हैं। उनके पिता उन्हें एक अभियंता बनाना चाहते थे लेकिन उन्हें बॉलीवुड से प्रस्ताव आने लगे जिसके लिए उनके पिता ने उन्हें सहारा दिया। उनकी बहन जेसी रंधावा एक मॉडल हैं।
जैकी भगनानी
जैकी भागनानी (जन्म 25 दिसम्बर 1984) हिन्दी फ़िल्मों में अभिनय करने वाले अभिनेता हैं। वो भारतीय फ़िल्म निर्माता वाशु भगनानी के पुत्र हैं।
उन्होंने अपनी स्कूली शिक्षा संत टेरेसा से की और अपने पिता की फ़िल्मसेट पर सहायता करना आरम्भ कर दिया। स्कूली शिक्षा पूर्ण करने के पश्चात कॉमर्स में मानद प्ताप्त करने के लिए उन्होंने हस्सराम रिझुमल कॉलेज ऑफ़ कॉमर्स एंड इकोनॉमिक्स, मुम्बई में दाखिला लिया।
वैशाली देसाई
वैशाली देसाई (जन्म 18 दिसम्बर) एक भारतीय मॉडल और अभिनेत्री हैं। उन्होंने भारतीय शिर्षक मिस इंटरनेशनल 2005 जीता। उन्होंने कल किसने देखा (2009) नामक फ़िल्म से अभिनय की शुरूआत की।
गायत्री पटेल
गायत्री पटेल, (जन्म 21 सितम्बर नैशविले, टेनेसी, संयुक्त राज्य अमेरिका में) एक भारतीय अभिनेत्री हैं जो बॉलीवुड फ़िल्मों में अभिनय करती हैं। गायत्री पटेल माता पिता का नाम दिव्या पटेल एवं डॉ॰ अरविन्द पटेल है, तथा उनके भाइ का नाम आनन्द पटेल एवं बहन का नाम राधिका पटेल है। वो अंग्रेजी, गुजराती और हिन्दी फर्राटेदार बोल सकती हैं। वो प्रशिक्षित कथक नर्तकी भी हैं।
वत्सल शेठ
वत्सल सेठ (जन्म 5 अगस्त 1980) महाराष्ट्र से बॉलीवुड अभिनेता हैं। उनका जन्म मुम्बई में हुआ, उन्होंने उत्पल शंघवी स्कूल से पढ़ाई आरम्भ की और गणित में स्नातक मिठीबाई कॉलेज, मुम्बई से पूर्ण की।
इनका जन्म 5 अगस्त 1980 को मुंबई में रहने वाले गुजराती परिवार में हुआ था। ये दो भाइयों में से बड़े भाई हैं। इन्होंने अपनी पढ़ाई उत्पल शंघवी स्कूल से अपनी पढ़ाई पूरी की।
साक्षी तंवर
साक्षी तंवर भारतीय टेलीविजन और बॉलीवुड अभिनेत्री हैं। उन्हें मुख्यतः बालाजी टेलीफ़िल्म्स द्वारा निर्मीत टीवी धारावाहिकों "कहानी घर घर की" और "बड़े अच्छे लगते हैं" में क्रमशः पार्वती अग्रवाल और प्रिया कपूर के अभिनय के लिए जाना जाता है। उन्होंने विभिन्न टेलीविजन धारावाहिकों, रियलिटी शो और फ़िल्मों में अभिनय किया है।
तंवर ने अपना करियर एक टेलीविजन प्रोग्राम में ऐंकर के रूप में 1990 में आरम्भ किया। उनका प्रथम टीवी धारावाहिक "दस्तूर" था। उसके बाद उन्होंने विभिन्न टेलीविजन धारावाहिकों में कार्य किया। उनका मुख्य अभिनय "कहानी घर घर की" नामक धारावाहिक में देखने को मिला जिसे बहुत ही सफलता मिली और यह धारावाहिक 2000 से 2008 तक लगातार आठ वर्षों तक चला। उन्होंने इसमें एक महिला पहलवान, पार्वती अग्रवाल का अभिनय किया है।
साक्षी ने दंगल (फ़िल्म) , मोहल्ला अस्सी और बड़े अच्छे लगते हैं में भी भूमिका निभाई है।
बार्बी फेरिटोपिया
बार्बी फेरिटोपिया (अंग्रेज़ी: ) एक २००५ प्रत्यक्ष-से-वीडियो कंप्यूटर एनिमेटेड फिल्म है। यह फिल्म 5 समग्र बार्बी फिल्म श्रृंखला में। यह वह जगह है मूल कहानी करने के लिए पहले बार्बी फिल्म। कहानी इलिना के बारे में है। वह एक पंखहीन फूल परी है। वह लावेरना नामक एक बुराई परी से फेरिटोपिया की भूमि बचाने के लिए चाहिए। फिल्म के अंग्रेजी संस्करण में तारीख करने के लिए सभी सीजीआई बार्बी फिल्मों में बार्बी नायक आवाज़ें जो , की आवाज सुविधाएँ। हिंदी डबिंग संस्करण बार्बी नायक है जो इलिना, के रूप में पिंकी राजपूत की आवाज सुविधाएँ।
इस बार्बी की आवाज के रूप में पिंकी राजपूत सुविधा के लिए पहली बार्बी फिल्म है और वह राजश्री नाथ के बाद, जब से उसके लिए करार दिया गया है।
परजान दस्तूर
परजान दस्तूर एक भारतीय अभिनेता हैं। उन्होंने बाल कलाकार के रूप में भी कार्य किया था।
परजान दस्तूर को "धारा" नामक प्रसिद्ध विज्ञापन के उस बच्चे के रूप में जाना जाता है जो उसमें वह स्वादिष्ट अंदाज में कहता है "जलेबी..."
परजान ने विभिन्न वाणिज्यीक विज्ञापनों में कार्य किया है। परजान ने फ़िल्मों में अपने अभिनय की शुरूआत मौन सरदारजी (सिख-बच्चा) के रूप में फ़िल्म कुछ कुछ होता है (१९९८) से किया। उनकी अन्य फ़िल्में "मोहब्बतें" (2000), ज़ुबेदा (2001) और कभी खुशी कभी ग़म (2001) हैं। उन्होंने राहुल ढोलकिया की फ़िल्म परजानिया (2005) में परजान की भूमिका निभाई है एक ऐसा वह लड़का जो गुजरात दंगों में खो जाता है।
परजान ने पियूष झा की फ़िल्म सिकन्दर (2009) में एक ऐसे लड़के का अभिनय किया है जो एक फुटबॉल खिलाड़ी बनना चाहता है लेकिन उसे एक बन्दूक मिल जाती है और उसकी दूनिया ही बदल जाती है।
हुमायूँ सईद
हुमायूँ सईद अंसारी () (जन्म: 27 जुलाई 1971) एक पाकिस्तानी अभिनेता, मॉडल और निर्माता हैं।
शीना शाहाबादी
शीना शाहाबादी (जन्म 10 अप्रैल 1986) भारत में कार्यरत हिन्दी फ़िल्म अभिनेत्री हैं। उनकी प्रथम फ़िल्म तेरी संग (2009) है।
शीना शाहाबादी का जन्म 1986 में हुआ; वो अभिनेत्री साधना सिंह की पुत्री हैं। उनकी माँ को फ़िल्म "नदिया के पार" (1982) के लिए जाना जाता है। उनकी अभिरूचि फ़िल्मों में इसी वजह से जागी कि उनकी माँ फ़िल्मों में काम करती थी।
शाहाबादी का विवाह वैभव मोहिते के साथ हुआ। अब उनका तलाक हो चुका है।
शर्लिन चोपड़ा
शर्लिन चोपड़ा (सामान्यतः मोना चोपड़ा के रूप में जानी जाती हैं) एक भारतीय अभिनेत्री और मॉडल है।
शर्लिन का जन्म हैदराबाद, भारत में हुआ। उनकी माता सुसान चोपड़ा और पिता अमिताभ जॉर्ज चोपड़ा हैं। उन्होंने स्टैनली गर्ल्स हाई स्कूल और सेंट एन्न्ज़ कॉलेज फ़ॉर वूमेन, सिकन्दराबाद से शिक्षा प्राप्त की।
शर्लिन ने बॉलीवुड में कुछ छोटे अभिनयों के साथ अभिनय की शुरुआत की। वो "टाईम पास", "रेड स्वस्तिक" और "गेम" जैसी फ़िल्मों में नजर आयीं। उनका तेलुगू फ़िल्मों में पदार्पण "ए फ़िल्म बाय अरविन्द" से हुआ। चोपड़ा ने "बिग बॉस" में भी भाग लिया है। वो प्रथम भारतीय महिला हैं जिन्होने प्लेबॉय पत्रिका के लिए नग्न मुद्रा दी, साथ ही  शर्लिन ने प्लेब्वॉय फोटोशूट के संबंध में एक प्रेस कॉन्फ्रेंस भी किया, शर्लिन चोपड़ा रुपेश पॉल की एक विवादित फिल्म कामसूत्र में काम कर रही है। यह एक ३ डी फिल्म होगी।  जिसके कारण विवाद भी हुए। उन्हें एमटीवी स्प्लिटविल्ला के छटे संस्करण की मेजबान के रूप में भी चुना गया।
क्षेत्रफल का आघूर्ण
क्षेत्रफल के दो आघूर्ण परिभाषित किए जाते हैं-
क्षेत्रफल का प्रथम आघूर्ण
क्षेत्रफल का प्रथम आघूर्ण (first moment of area) निम्नलिखित प्रकार से परिभाषित किया जाता है-
माना किसी भी आकार वाला क्षेत्र "A" दिया है तथा उस क्षेत्र के अतिसूक्ष्म "n" भागों का क्षेत्रफल ("dA") है। इन सूक्ष्म क्षेत्रों की x-अक्ष तथा y-अक्ष से दूरियाँ "x" और "y" हों तो "x" और "y" दिशाओं में क्षेत्रफल का प्रथम आघूर्ण क्रमशः इस प्रकार होगा: तथा
क्षेत्रफल के प्रथम आघूर्ण की एसआई इकाई घन मीटर ("m") है।
(१) क्षेत्रफल के स्थैतिक आघूर्ण (Statical moment of area) शीअर (shear) के विरुद्ध किसी आकार (क्षेत्र) के प्रतिरोध का परिचायक है। इसे "Q" द्वारा निरूपित किया जाता है।
क्षेत्रफल का द्वितीय आघूर्ण
क्षेत्रफल का द्वितीय आघूर्ण (second moment of area) किसी क्षेत्र का एक ज्यामितीय गुण है जो यह दर्शाता है कि उस क्षेत्र के बिन्दु किसी अक्ष के सापेक्ष किस प्रकार की स्थिति में हैं। इसे प्रायः formula_1 या formula_2 से निरूपित करते हैं। इसकी विमा, L है।
संरचना इंजीनियरी के क्षेत्र में क्षेत्रफल के द्वितीय आघूर्ण का बहुत उपयोग होता है। किसी धरन (बीम) के अनुप्रस्थ काट के क्षेत्रफल का द्वितीय आघूर्ण उस धरन की एक महत्वपूर्ण गुण है जो लोड के कारण उस बीम के विक्षेप (deflection) के परिकलन में प्रयुक्त होता है।
किसी क्षेत्रफल का किसी अक्ष formula_3 के सापेक्ष द्वितीय आघूर्ण निम्नवत परिभाषित है-
जहाँ
उदाहरण के लिए, यदि x-अक्ष के सापेक्ष क्षेत्रफल का द्वितीय आघूर्ण निकालना हो तो, formula_7 (प्रायः formula_8 से निरूपित) की गणना कार्तीय निर्देशांक में इस प्रकार की जा सकती है:
क्षेत्रफल का द्वितीय आघूर्ण formula_10, बशर्ते इसकी सन्दर्भ-अक्ष y-अक्ष अथा z-अक्ष के कटान बिन्दु से होकर जाये।
अन्य उदाहरण (इंजीनियरिंग विश्वकोश से)
बॉक्स ऑफिस इंडिया
बॉक्स ऑफिस इंडिया () भारत और टॅक्सस, अमेरिका, में स्थित एक वेबसाइट है। वेबसाइट विशेष रूप से बॉलीवुड फिल्मों का व्यवस्थित व एल्गोरिदम तरह से बॉक्स ऑफिस राजस्व ट्रैक करती है। इसको 2003 में प्रारंभ किया गया तथा अब तक यह भारत में सबसे बड़ी बॉक्स ऑफिस साइट और पहुँच तथा दर्शकों की संख्या के मामले में दुनिया की दूसरी सबसे बड़ी बॉक्स ऑफिस साइट है।
मुबारक बेगम
मुबारक़ बेग़म भारत की हिन्दी फ़िल्मों में पार्श्व गायिका रही हैं। फ़िल्मों में आने से पहले इनहोंने आकाशवाणी में भी काम किया। इनका जन्म राजस्थान के चूरू ज़िले के सुजानगढ़ कस्बे में हुआ था। उन्होने मुख्य तौर पर वर्ष 1950 से 1970 के दशक के बीच बॉलीवुड के लिए सैकड़ों गीतों और गजलों को आवाज दी थी। उन्होंने वर्ष 1961 में आई फिल्म हमारी याद आएगी का सदाबहार गाना ‘कभी तन्हाइयों में यूं, हमारी याद आएगी’ को अपनी आवाज दी थी। वर्ष 1950 और 1960 के दशक के दौरान उन्होंने एस.डी. वर्मन, शंकर जयकिशन और खय्याम जैसे सर्वश्रेष्ठ संगीतकारों के साथ काम किया। उनके अन्य प्रसिद्ध गाने ‘मुझको अपने गले लगा लो ओ मेरे हमराही’ और ‘हम हाल-ए-दिल सुनाएंगे’ हैं। निधन के पूर्व वे ग़रीबी की हालत में मुंबई के जोगेश्वरी इलाके में अपनी बीमार बेटी और टैक्सी चालक बेटे के साथ रहती थी और पुराने दिनों को याद करती थी।
एनडीटीवी खबर
एनडीटीवी खबर हिन्दी का एक ऑनलाइन समाचार पोर्टल है।।
आईबीएन खबर
आईबीएन खबर हिन्दी का एक ऑनलाइन समाचार पोर्टल है॥
अखिल भारतीय इतिहास-संकलन योजना
अखिल भारतीय इतिहास-संकलन योजना इतिहास के क्षेत्र में कार्यरत विद्वानों का एक संगठन है जो इतिहास, संस्कृति, परम्परा आदि के क्षेत्र में कार्य करता है। सन् 1973 में श्री मोरेश्वर नीळकण्ठ पिंगळे की प्रेरणा से नागपुर में बाबा साहेब आपटे की स्मृति में इसकी स्थापना की गई। भारत एवं विदेशों में रह रहे इतिहास एवं पुरातत्त्व के विद्वान्, विश्वविद्यालयों में कार्यरत प्राध्यापक, अध्यापक, अनुसन्धान-केन्द्रों के संचालक, भूगोल, खगोल, भौतिशास्त्र आदि अनेक क्षेत्रों के विद्वान् तथा वैज्ञानिक एवं इतिहास में रुचि रखनेवाले विद्वान इस कार्य से जुड़े हुए हैं।
योजना का ध्येय-वाक्य है- "नामूलं लिख्यते किञ्चित" (बिना मूल का कुछ भी नहीं लिखा है)।
राष्ट्रीय स्वयंसेवक संघ के प्रथम प्रचारक श्री बाबा साहेब आपटे ने इतिहास में सम्यक् दृष्टि एवं सत्यापन के लिए बड़ा कार्य किया। उनके जीवनकाल में उनके विचारों को मूर्तरूप नहीं दिया जा सका। उनके देहान्त के बाद सन् 1973 में श्री मोरेश्वर नीळकण्ठ पिंगळे की प्रेरणा से नागपुर में ‘बाबा साहेब आपटे स्मारक समिति’ की स्थापना हुई। प्रारम्भ में इस समिति ने दो कार्य अपने हाथ में लिए-प्रारम्भ में चार वर्षों तक इतिहास-पुनर्लेखन के कार्य के संबंध में देश के इतिहासकारों से विचार-विमर्श चलता रहा। अंततोगत्वा सर्वसम्मति से यह निर्णय लिया गया कि इतिहास के पुनर्लेखन एवं सामग्री-संकलन का कार्य ‘अखिल भारतीय इतिहास-संकलन योजना’ के नाम से किया जाये। तत्पश्चात् 1980 से यह कार्य विधिवत् प्रारम्भ हुआ।
योजना का पंजीकरण ‘अखिल भारतीय इतिहास-संकलन योजना’ के नाम से वैशाख शुक्ल पूर्णिमा, मंगलवार, कलियुगाब्द 5096, तदनुसार दिनांक 24 मई 1994 ई. को दिल्ली में हुआ। सन् 1995 में संस्कृत के प्रचार-प्रसार के कार्य को योजना से अलग करके ‘संस्कृत भारती’ को सौंप दिया गया। अखिल भारतीय इतिहास-संकलन योजना का पंजीकरण दिल्ली में होने के कारण एवं दिल्ली के सर्वांगीण महत्त्व के कारण इसका मुख्यालय ‘केशव-कुंज’ झण्डेवाला में स्थापित किया गया। योजना का कार्य बढ़ने के साथ ही और अधिक स्थान की आवश्यकता हुई। अतएव ‘केशव-कुंज’-परिसर में ही ‘बाबा साहेब आपटे स्मृति-भवन’ का निर्माण कराया गया।
आरम्भ से ही राष्ट्रीय स्वयंसेवक संघ का मत रहा है कि भारतीय-इतिहास-लेखन का जो कार्य अंग्रजों के नेतृत्व में प्रारम्भ हुआ और वैज्ञानिक, वस्तुपरक शोध के नाम पर जिसे भारतीय-इतिहासकारों ने भी अपनाया, वह अनेक स्थलों पर पूर्वाग्रह से प्रेरित, तथ्यों के अज्ञान अथवा जान-बूझकर की गई उपेक्षा पर आधारित है जिसके कारण भारतीय-इतिहास में अनेक विसंगतियाँ एवं भ्रम उत्पन्न हो गए हैं। उपर्युक्त विचारों की पृष्ठभूमि में अखिल भारतीय इतिहास-संकलन योजना का उद्देश्य है भारतीय-कालगणना के आधार पर सृष्टि-रचना के प्रारम्भ से लेकर वर्तमान समय तक के इतिहास का पुनर्संकलन। यह पुनर्संकलन सत्य, सही, निष्पक्ष तथ्यों पर आधारित, किसी भी प्रकार के पूर्वाग्रह से रहित, आधुनिक वैज्ञानिक-अनुसंधानों और नवीनतम पुरातात्त्विक खोजों के आधार पर होगा।
योजना के उद्देश्य के प्रमुख बिन्दु निम्नवत् हैं-अखिल भारतीय इतिहास-संकलन योजना के मुख्य प्रकल्प निम्नलिखित हैं-
मधुमालती
मधुमालती (Honeysuckle) एक वनस्पति है जो क्षुप (झाड़ी) या लता के रूप में होती है। यह कैप्रीफोलिआसी वंश में आती है। इसकी लगभग १८० प्रजातियाँ ज्ञात हैं। इनमें से लगभग १०० प्रजातियाँ चीन में, २० भारत में, २० यूरोप में, तथा २० उत्तरी अमेरिका में पायी जाती हैं। इसकी सबसे प्रसिद्ध प्रजातियाँ हैं- लोनिकेरा जैपोनिका ("Lonicera japonica" या जापानी मधुमालती या चीनी मधुमालती), लोनिकेरा पेरिक्लिमेनम (Lonicera periclymenum या woodbine), तथा लोनिकेरा सेमपर्विरेन्स ( Lonicera sempervirens या trumpet honeysuckle, या woodbine honeysuckle). मधुमालिका की कुछ प्रजातियों के पुष्पों की ओर गुंजन पक्षी (Hummingbirds) बहुत आकर्षित होते हैं।
इसका नाम 'मधुमालती' इसलिये सार्थक है क्योंकि इसके पुष्पों से खाद्य मधु निकाला जा सकता है। एशिया के अलावा विश्व के कई अन्य भागों में यह सौन्दर्य हेतु उगायी गयी या स्वतः फैली हुई झाड़ी के रूप में भी पायी जाती है।
आघूर्ण
भौतिकी में आघूर्ण (moment) का बहुत से स्थानों पर प्रयोग होता है। भौतिकी में इसकी संकल्पना गणित से आई है।
किसी बिन्दु formula_1 के सापेक्ष किसी सदिश formula_2 के आघूर्ण की सामान्य परिभाषा यह है-
जहाँ formula_4 बिन्दु formula_1 से सदिश formula_2 की क्रियारेखा को मिलाने वाला कोई सदिश है।
भौतिकी में सदिश formula_2 के स्थान पर बल, संवेग आदि होते हैं। इस प्रकार बलाघूर्ण, संवेग का आघूर्ण, चुम्बकीय आघूर्ण आदि पारिभाषित किए गए हैं। कभी-कभी बल के आघूर्ण को केवल आघूर्ण भी कह देते हैं।
कार्य - बल × विस्थापन